14. Strategi for ladeinfrastruktur i [adresse] 2022 (Åben)
Tidl. politisk behandling
Forventet sagsgang
TMU, ØK, BY
Lovgrundlag
Jonna Holm, AFI-loven
SAGENS INDHOLD
Byrådet skal i denne sag tage stilling til en strategi for ladeinfrastruktur 2022. 
Strategien redegør for Favrskov Kommunes rolle i udrulningen af offentligt tilgængelig ladeinfrastruktur til 
elbiler i kommunen.
På nationalt plan er det en målsætning, at der i 2030 skal køre en million elbiler på de danske veje. Denne 
ambition vil med stor sandsynlighed blive hævet på baggrund af den store stigning, der er i salget af elbiler 
de seneste år. I [adresse] svarer det til, at der er ca. 10.000 elbiler i 2030. 
Det er afgørende, at der etableres en infrastruktur, som imødekommer udviklingen, særligt i forhold til 
etableringen af den rette ladeinfrastruktur. En dækkende ladeinfrastruktur vil også bidrage til, at flere 
forbrugere motiveres til at skifte deres benzin- eller dieselbil ud med en elbil. Denne udvikling kan [adresse] 
Kommune understøtte med udarbejdelsen af en strategi for ladeinfrastruktur til elbiler.
Udviklingen af ladeinfrastruktur bør ske i en trinvis proces i synergi med de private tiltag. Samtidig skal der 
også tages hensyn til den teknologiske udvikling.
Strategien inddeler behovet for etablering af ladestandere i fire grupper.

Understøtte etablering af hurtig- eller lynladere i de fire hovedbyer, blandt andet med henblik på at 
understøtte handelslivet. 

Understøtte etableringen af normalladere, hvor behovet er stort, og hvor elbiler typisk holder parkeret 
i længere tid ad gangen.

Etablering af normalladere i henhold til ladestanderbekendtgørelsen ved de lokationer, hvor der er 
tilknyttet en kommunal bilflåde.

Etablering af normalladere i henhold til ladestanderbekendtgørelsen på øvrige lokationer - startende 
med de lokationer, hvor behovet er størst.
Udkast til strategi for ladeinfrastruktur ses i bilaget. 
Det er muligt at ansøge statens pulje om 50 % medfinansiering. Det betyder, at Favrskov Kommune kan 
ansøge om op til ca. 1,7 mio. kr. af puljen ”Udmøntning af 150 mio. kr. til medfinansiering af offentligt 
tilgængelige ladestandere på kommunale og private arealer i 2022”.     
VURDERING
Sagsnr. EMN-2021-02988
DokID: 2581682
Sagsbehandler dege
Byråd
26-04-2022 19:00
Teknik og Miljøs udgangspunkt for udarbejdelse af strategien er, at borgere med parkering på egen grund 
selv sætter ladefaciliteter op og derfor som udgangspunkt ikke har behov for offentligt tilgængelig 
ladeinfrastruktur i dagligdagen. Det er på ca. 94 % af ejendommene i [adresse] muligt at opsætte 
egen ladestander.
Borgere uden mulighed for at etablere ladefaciliteter på egen grund vil have behov for offentligt tilgængelig 
ladeinfrastruktur. Med ladestanderstrategien ses der på behovet for ladestandere i et bredere perspektiv. 
Derfor vil behovet for ladestandere for besøgende ligeledes blive afdækket.   
Favrskov Kommune er forpligtet af ladestanderbekendtgørelsen, som trådte i kraft 10. marts 2020. 
Bekendtgørelsen pålægger Favrskov Kommune som bygningsejer at opstille ladestandere ved 
eksisterende kommunale bygninger med mere end 20 parkeringspladser inden 2025. Dette omfatter 
således skoler, haller, børnehaver, administrationsbygninger mm.
Favrskov Kommune skal for at opfylde ladestanderbekendtgørelsens krav opstille mindst et 
ladestanderudtag ved 48 af de kommunale bygninger. Disse ladestandere skal ifølge lovgivningen (AFI-
loven), så vidt muligt gøres offentligt tilgængelige og dermed være med til at opfylde noget af behovet for 
offentligt tilgængelig ladeinfrastruktur.
Med udrulningen af offentligt tilgængelige normalladere (11- 22 kW) ved 48 kommunale bygninger 
reduceres behovet for yderligere ladestandere i det offentlige rum. Der forventes desuden opstillet 
ladestandere af flere andre aktører i form af boligorganisationer og virksomheder. På den baggrund 
forventes det ikke at være nødvendigt, at Favrskov Kommune generelt understøtter opstillingen af 
yderligere ladestandere. Hurtig- og lynladerne forventes at blive etableret af private aktører på markedet 
for ladestandere i det meste af kommunen. Det vil sige etablering af ladestandere ved fx detailbutikskæder 
og tankstationer.
En hensigtsmæssig og samfundsøkonomisk fornuftig udrulning af ladeinfrastrukturen forudsætter, at der 
hverken etableres for meget eller for lidt ladeinfrastruktur. Samtidig skal det være den rette type 
ladeinfrastruktur og på de rette steder i kommunen. Afklaringen heraf afhænger blandt andet af den 
ladeadfærd, der kommer til at vise sig, når store dele af den danske bilpark er elektrificeret. Det kræver 
både beregninger af behovet og løbende monitorering af brugen af eksisterende ladeinfrastruktur. Dette 
skal sammenholdes med det samlede behov af offentligt tilgængelige ladestandere. Det er således 
nødvendigt at følge med i udviklingen, særligt hvis behovet skulle vise sig steder, som ikke var forudset.
Teknik og Miljø beregner behovet for ladestandere i takt med, at antallet af elbiler stiger. Beregningerne 
tager udgangspunkt i en kvadratnet-analyse, hvor det ud fra en lang række data beregnes, hvor og hvornår 
behovet for ladestandere opstår. Der tages således højde for pendlere, turister, samt de ca. 6 % 
ejendomme i [adresse], der ikke har mulighed for at etablere egen ladestander på ejendommen, 
dvs. i carport, garage eller lignende.
Behovet for ladestandere jf. analysen sammenholdes med planlagte ladestandere hos private aktører samt 
lovkrav til ladestandere. Resultatet af analysen benyttes som grundlag for det kommende udbud. Udbuddet 
vil blive udformet således, at ladeoperatører dels kan byde på at få adgang til attraktive kommunale arealer, 
hvor de gratis opstiller ladestandere (evt. mod leje af arealet), og dels give en pris på opsætning af 
ladestandere de øvrige steder. Hvis det på baggrund af udbudsresultatet er relevant, kan det undersøges, 
om der er interesse hos eksempelvis supermarkeder, virksomheder, boligorganisationer mfl. i at etablere 
ladestandere. 
ØKONOMI
Udmøntningen af strategien for ladeinfrastruktur vil forventeligt kræve kommunal medfinansiering, da 
markedet ikke kan påregnes at etablere ladestandere på alle placeringer, hvor kommunen ønsker det.
Hvis der er behov for etablering af ladeinfrastruktur for at tilgodese turisme, pendling eller kommunens 
borgere, hvor markedet ikke tilvejebringer ladeinfrastruktur, vil der være behov for et beløb til formålet.
Etablering af ladeinfrastruktur ved de kommunale bygninger i henhold til krav i ladestanderbekendtgørelsen 
anslås til en anlægsudgift på ca. 3,5 mio. kr. Størrelsen af den endelige anlægsudgift afhænger af, om der 
er interesse fra markedet i at etablere ladestandere uden kommunal finansiering. Det vil blive nærmere 
afdækket via et eller eventuelt flere udbud, hvorvidt der er markedsinteresse for at etablere ladestandere 
ved de kommunale bygninger. Behovet for ladestandere til kommunens bilflåde indgår ikke i denne 
beregning.
Såfremt ladestanderstrategien vedtages, vil der blive fremlagt en anlægsblok til budgetlægningen for 2023-
26, hvor der foreslås afsat et beløb til etablering af ladestandere ved de kommunale bygninger og andre 
steder, hvor markedet ikke sørger for etableringen, men hvor der er politisk ønske om etablering af 
ladestandere i overensstemmelse med strategien.
Udarbejdelsen af strategien for ladeinfrastruktur har medført udgifter for 60.000 kr., der kan finansieres af 
de afsatte anlægsmidler til Miljøvenlig transport og CO2 reduktion fra Budget 2022-25 (A-219). Der blev i 
forbindelse med § 17, stk. 4-udvalgets arbejde i 2019 for mere miljøvenlig transport afsat et beløb på 
200.000 kr. til udarbejdelse af ladestanderstrategien. På den baggrund og da der forventes yderligere 
udgifter til opfølgning på ladestanderstrategien, søges om bevilling på 200.000 kr. af det afsatte 
rådighedsbeløb på 500.000 kr. 
Der fremlægges særskilt sag om anvendelsen af restbeløbet på 300.000 kr. og indsatser i den forbindelse. 
INDDRAGELSE
Der har forud for udarbejdelse af forslaget til strategien været markedsdialog med net-selskaber og 
udbydere af ladestanderinfrastruktur.
INDSTILLING
Direktøren for Teknik og Miljø indstiller til Byrådet:
1.
At godkende forslag til strategi for ladestandere til elbiler.
2.
At godkende en anlægsbevilling på 200.000 kr. til udarbejdelse og opfølgning på strategi for 
ladestandere til elbiler, finansieret af det afsatte rådighedsbeløb i Budget 2022-25.
BESLUTNING
      
Teknik- og Miljøudvalget, 7. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Borgmestersekretariatet, 21. april 2022:
Det bemærkes, at der er foretaget enkelte redaktionelle justeringer i bilaget hhv. efter mødet i Teknik – og 
Miljøudvalget 7. april 2022 og mødet i Økonomiudvalget 19. april 2022.
Byrådet, 26. april 2022:
Fraværende: Ingen
Godkendt.
Bilag
1.
Udkast til strategi for ladeinfrastruktur i [adresse] 2022 (2602473)
